Apstiprināts
Daugavpils pilsētas domes iepirkumu komisijas
2015.gada 7.maija sēdē, prot.Nr.2

Atklāta konkursa

**“Bērnu rotaļu laukuma pārbūve Daugavpils pilsētas centrālajā parkā”**

identifikācijas numurs DPD 2015/28

**AtbildeS uz jautājumIEM NR.2**

Daugavpilī, 2015.gada 7.maijā

Daugavpils pilsētas domes iepirkumu komisija 2015.gada 7.maija sēdē (prot.Nr.2), ir izskatījusi ieinteresētā pretendenta jautājumus attiecībā uz konkursa nolikuma tehniskās specifikācijas prasībām un sniedz šādas atbildes:

“**1. Jautājums:** Izskatot spēļu laukumu YST 06.51. ķīniešu ražotāju easyplay.cn, secinu, ka nav minētas sekojošas lietas – platformas augstums, slīdkalniņa formas (vienvientīgs, divvietīgs) un to augstumi, kā arī tas, no kāda materiāla izgatavots. Nav minēts arī nošļūcamās trubas augstums.

**Atbilde uz 1.jautājumu:**

*“Iekārtas ar numuru YST 06.51 tehniskajā specifikācijā un projektā nav. Vēršam uzmanību, ka gadījumā, ja pretendents piedāvā ekvivalentu risinājumu, tam jāatbilst Nolikuma tehnisko specifikāciju minimālajām tehniskajām prasībām”.*

**2. Jautājums:** Rotaļu kompleksam YST 3001A uzrādītas 7 platformas, kurām nav norādīti augstumi. Ja augstums ir divstāvīgs, kā būs ar krišanas augstumiem.

Nav norādīti nosļūcamo slidkalniņu, trubas, atvērtas trubas augstumi un pagriešanās leņķi, kas ļoti ietekmē cenu.

Laukumā šīs konfigurācijas nevar iebūvet drošības zonā, ar izmēriem 6,5x7,5 (skatīt tabulu).

Trošu ceļam nav uzrādīti gabarīti – cik tas ir garš un augsts. Ražotājs neko nevar nokomentēt par šiem jautājumiem.

**Atbilde uz 2.jautājumu:**

*“Rotaļu kompleksam YST 3001A ir 7 platformas, kuras nav uzskatāmas par divstāvīgām. Iekārtas augstākās platformas maksimālais krišanas augstums (m) ir norādīts tehniskās specifikācijas tabulā, kā arī citā rotaļu kompleksa obligātajā raksturojošā informācijā. Iekārtas drošības zonas ir noteiktas tehniskajā projektā”.*

**3. Jautājums:** Rotaļu vingrošanas kompleksam DRACO YST 973012 nav minēts platformu skaits. Slīdkalniņi attēlā ir divi - viens dubultais, tehniskajā specifikācijā viens. Nav norādīti trubu un slidkalniņu un nošļūcamo elementu augstumi, kā arī iepriekšējo modeļu citu iztrūkstošo detaļu un elementu raksturojums.

**Atbilde uz 3.jautājumu:**

*“Iekārtas ar numuru DRACO YST 973012 tehniskajā specifikācijā un projektā nav. Vēršam uzmanību, ka gadījumā, ja pretendents piedāvā ekvivalentu risinājumu, tam jāatbilst Nolikuma tehnisko specifikāciju minimālajām tehniskajām prasībām”.*

**4. Jautājums:** DRACO YST 943012 ir norādīts statņu diametrs 101.6 mm, citām atrakcijām nav. Lūdzam izslēgt šo rādījumu vai atļaut izmantot balstus diametrā no 89 mm un augstāk.

**Atbilde uz 4.jautājumu:**

*“Iekārtas ar numuru DRACO YST 943012 tehniskajā specifikācijā un projektā nav. Vēršam uzmanību, ka gadījumā, ja pretendents piedāvā ekvivalentu risinājumu, tam jāatbilst Nolikuma tehnisko specifikāciju minimālajām tehniskajām prasībām”.*

**5. Jautājums:** Sarunās ar ķīniešu kolēģiem, viņi brīdināja, ka drošības zonu pārklājums vizualizācijās nav korekts, jo pēc nošļūkšanas, iekārtai jābūt vismaz 2 m drošības zonai. Un, ka krišanas augstumam 2 m un augstām, jāieklāj gumijas segums.”

**Atbilde uz 5.jautājumu:**

*“Iekārtas drošības zonas ir noteiktas tehniskajā projektā. Pilnu informāciju par rotaļu laukuma segumu var atrast konkursa B daļā.”*

Iepirkumu komisijas priekšsēdētāja  J.Kornutjaka